
A hosszúra nyúlt cím szaknyelven rövidebben is kifejezhető volna: 
valójában ez a könyv a kétszárnyú (Diptera) és a hártyásszárnyú 
(Hymenoptera) rovarok legfőbb csoportjait mutatja be. Sokszor 
egymáshoz meglepően hasonló és mégis sok szempontból más, jól 
elkülöníthető, közepes és apró, olykor parányi (0,2 mm-es) rova- 
rokat sorol ide a tudomány. 

Valóban gyakorlott szem tudja csak a virágokra repülő méh- 
majmoló legyet a valódi méhecskétől megkülönböztetni. Mind- 
kettőjük 1 cm körüli, barnás testük szőrös, fejükön egyformán 
hatalmas összetett szemek ülnek, csak alaposabb összehasonlí- 
tással fedezhetjük fel a különbségeket. A méhmajmoló légynek 
csak két fejlett szárnya van, ezért is nevezzük a legyeket szak- 
nyelven kétszárnyúaknak. A második szárny ugyanis nyeles göm- 
böcskévé, az ún. billérré alakult. Ezzel szemben a háziméh torán 
négy hártyás szárny ered (innen a hártyásszárnyú elnevezés is), jól- 
lehet csak kettőnek látszik, mert a hátulsó pár szárny az elülsőnél 
jóval kisebb, és parányi, csak mikroszkóp alatt látható horgocskák- 
kal kapcsolódik hozzá az elülsőhöz. A két pár szárny a hártyásszár- 
nyúak egyéb csoportjaira is jellemző, bár néhány darázs és a han- 
gyák munkásnői szárnyatlanok. Ismerünk szárny nélküli legyeket 
is, ezek vagy élősködők, vagy talajlakók. 

A kétszárnyúak a táplálékot vagy a szúró-szívó berendezéssé 
alakult, megnyúlt szájszervükkel, vagy tapadókorongban vég- 
ződő nyelvükkel szívják fel. A darazsak, a hangyák és a méhek 
viszont erős rágóikkal darabolják fel a táplálékot, a nedveket pedig 
megnyúlt nyelvükkel nyalogatják fel. 

A világon eddig ismert 85 ezer kétszárnyú és legalább 300 ezer 
hártyásszárnyú közül Magyarországon és a környező országokban 
mintegy hatezer, illetve tízezer faj él. 


KÉTSZÁRNYÚAK (DIPTERA) 


1. Kerti bársonylégy ( Bibio hortulanus) . 9-1] mm. A bársonylegyek 
az első májusi meleg napokon még a városokban is tömegesen 
repdesnek. Lomhán, lábukat lógatva rajzanak. Lárvájuk a zöldség- 
félék palántáit rágja. 


2. Bükklevél-gubacsszúnyog (Mikiola fagi). 1-3 mm. Apró, töré- 
keny legyecskék, szárnyerezetük erősen visszafejlődött, a haránt- 
erek hiányoznak. Csápjuk gyöngysorszerű. Szúrásukra burjánzani 
kezd a levél, , gubacs" keletkezik, amelyben a lárvák kifejlődnek. 


3. Lucernabimbó-gubacsszúnyog (Contarinia medicaginis). 1-2 
mm. A kártevő gubacsszúnyogok közé tartozik. A bimbóban fej- 
lődő lárvái miatt a lucernabimbók zárva maradnak, másfélsze- 
resre felfúvódnak, majd lehullanak. Veszedelmes kártevő. 


4. Foltos maláriaszúnyog (Anopheles maculipennis). 5-6 mm. 
Teste karcsú, csápja és lábai hosszúak. Vérszívás közben a súlyos 
váltóláz, a malária kórokozóját az emberbe átviheti. Hazánkban a 
kórokozók kipusztításával a maláriaveszély gyakorlatilag meg- 
szűnt. Sekély állóvizekben fejlődik. 


5. Gyűrűs szúnyog (Theobaldia annulata). 5-6 mm. Foltos szár- 
nyairól és fehér gyűrűs lábfejízeiről ismerhető fel. Házakban, pin- 
cékben telel át. A lárvája árkokban, emésztőgödrök vizeiben fej- 
lődik. Főleg a madarak vérét szívja, olykor az embert is csípi. 


6. Dalos szúnyog (Culex pipiens). 4-5 mm. Szárnyai üvegtiszták. 
Szintén pincékben, barlangokban telel át. Lárvái az esővizes hor- 
dókban, tócsákban, árkok vizében fejlődnek. Az embert nem bánt- 
ja, főleg a madarak vérét szívja. 

I. tábla 


1. Közönséges törpeszúnyog (Culicoides pulicaris). 1,5-2,5 mm. 
Szürke torán 3 barna folt van. Fehér szárnya éles határú szürke fol- 
tokkal tarkított. Erdőkben, parkokban és kertekben mind az 
Alföldön, mind hegyvidéken gyakori. Csak a nősténye szúr, külö- 
nösen az esti és az éjjeli órákban, főleg erdős vidéken. Csípése 
fájdalmas, és hosszú ideig tartó barna folt maradhat nyomában. 


2. Közönséges árvaszúnyog (Chironomus plumosus). 6,5-8 mm. 
Magyar nevét amiatt kapta, hogy teste ugyan szúnyog alakú, de 
nem szúr. Szájszerve csökevényes, nem táplálkozik. Lárvája fontos 
haltáplálék. Rajzások után a visszamaradt bábbőrök tömege a 
vizet szinte zavarossá teszi. Lárvái a rizsföldeken kártevők. 


3. Óriás-lószúnyog (Tipula maxima). 25-30 mm. Teste karcsú, 
lábai igen hosszúak, könnyen kiszakadnak. Az óriás-lószúnyog 
szárnyát barna és világos foltok tarkítják. Hazánk és a környező 
országok legnagyobb kétszárnyúja. 


4. Darázsalakú farkaslégy (Asilus crabroniformis). 20-25 mm. 
A rablólegyek fejtetője a szemek között nyeregszerűen besüllyedt, 
oly mélyen, hogy a pontszemek is kis kidudorodáson ülnek. Testük 
többnyire nagyobb, potrohuk kihegyezett. A darázsalakú farkas- 
légy valóban hasonlít a darazsakhoz. 


5. Rezes gyilkoslégy (Laphria vulpina). 15-27 mm. A gyilkosle- 
gyek teste nagy és dúsan szőrözött. A 4-6. potrohszelvény sárga- 
rézszínű, sűrű, elálló szőrökkel; az elülső szelvényeket fekete sző- 
rök borítják. Feje, tora fekete. 


6. Közönséges héjalégy ( Dioctria oelandica). 12-15 mm. Rokonaival 
ellentétben teste gyengébben szőrös. A hímeknek 6-8, a nőstények- 
nek 8 potrohszelvényük van. Tora fekete, hamvas, a potroh fekete, 
szárnya sötéten füstös. 

II. tábla 


1. Közönséges pőcsik (Chrysops caecutiens). 8-10 mm. A bögö- 
lyök egyik kisebb termetű képviselője. Zömök legyek, hosszú szár- 
nyuk még a testen is túlér, kitűnő repülők. Fejük keskeny, két- 
oldalt túlér a toron, hátul homorú. A közönséges pőcsik potro- 
hának 1-2. hátlemeze sárga, közepét azonban csaknem egyenes 
szélű fekete foltok díszítik. Meleg napokon vizes réteken, erdőben 
fájdalmas szúrásával alkalmatlankodik. 


2. Kétfoltos pőcsik (Chrysops relictus). 7-10 mm. Az előzőhöz 
hasonló, a potroh 1-2. foltjának szegélye a külső oldalon kétszere- 
sen ívelt, erősen domború, tora is zöldesen csillog, és a középső 
lábszára nem fekete, mint az előző fajon, hanem barnássárga. 


3. Marhabögöly (Tabanus bovinus). 19-24 mm. A legnagyobb 
fajaink egyike. Széles szárnyuk miatt biztos repülők. Szemei szőr- 
telenek, lábszárai világossárgák, a potroh hátfoltjai világosak. 
Különösen a szarvasmarhák és a lovak vérét szívja. Lárvája a ned- 
ves földben él, vadászó, ragadozó. 


4. Lóbögöly (Tabanus bromius). 12-16 mm. Szemét egyetlen 
bíborsáv díszíti. Potroha hasoldalán sárgásvörös, rajta sötétebb 
hosszanti sáv húzódik. Erdőkben, réteken egyaránt repül. Ernyő- 
virágzatokon nektárt szív, de az embert is megtámadja. 


5. Nagy kószalégy (Rhagio scolopaceus). 12—14 mm. A kósza- 
legyek családjának fajaira testtartásuk igen jellemző. Pihenés köz- 
ben fejjel lefelé üldögélnek a fák törzsén, a kerítésen, karókon 
vagy a telefonoszlopokon. Eközben testük elülső részét meredeken 
felemelik, így testük az alzattal hegyes szöget zár be. 


III. tábla 


1. Zöld katonalégy (Chorisops tibialis). 6 mm. A katonalegyek 
megnyúlt potrohú képviselője. A katonalegyek egyébként a leg- 
színpompásabb kétszárnyúak, békés viráglátogatók. A hátpaj- 
zson 4 sárga tüske van. A potroh legalább 4 jól látható szelvény- 
ből áll. A harmadik láb első lábfeje megvastagodott. A katonale- 
gyek hímjei tömegekbe verődve rajzanak. 


2. Fémzöld katonalégy (Chloromyia formosa). 6-8 mm. A széle- 
sebb potrohú katonalegyek közé tartozik. Szeme szőrös. A hát- 
pajzson nincsenek tüskék. Egész teste fémesen, kék vagy zöld szín- 
ben csillog, a potroha olykor a fej és a tor színétől eltér, szárnya 
sárgás színű. 


3. Hosszúcsápú katonalégy (Stratiomys longicornis). 13-14 mm. 
Potroha az előző fajénál is szélesebb. Az első csápíz a második íz- 
nél 5-6-szor hosszabb, tudományos neve erre vonatkozik. Szeme 
finoman szőrözött. Rokonaitól eltérően a potrohán csak vékony 


sárga vonalak vannak a gyűrűk szegélyén. Azoknál nagyobb 
termetű. 


4. Zöld zömöklégy (Odontomyia víridula). 6-8 mm. Csaknem négy- 
szögletes és jellegzetes színű potroháról ismerhető fel. Potroha 
ugyanis sárgás-fűzöld színű, erre utal tudományos neve is, de a 
közepén változó szélességű fekete sáv vonul végig. Nedves, mo- 
csaras réteken található. 


5. Csíkos katonalégy (Oxyceratrilineata). 5-6 mm. Számos katona- 
légy potroha sárga foltos vagy csíkos. Ezen a fajon a csíkok a szel- 
vények hátsó szélén haladnak. A sárga tort 3 hosszanti fekete csík 
díszíti. Vizek mentén tartózkodik. 

IV. tábla 


1. Szegélyes pöszörlégy (Bombylius major). 9-II mm. A pöször- 
legyek zömök testét hosszú szőrzet borítja. Feltűnően hosszú 
szívókájukkal a virágok felett lebegve szívják ki a nektárt. A sze- 
gélyes pöszörlégy elülső szárnyát sötét sáv szegélyezi. Érdekes 
módon petéjét is lebegve ejti le a vadméhek fészkének bejáratába. 


2. Közönséges gyászlégy (Hemipenthes morio). 6,5-14 mm. A ne- 
vét fekete színéről kapta. Csak a szárny külső fele üvegszerűen át- 
látszó. Különféle vadméhek fészkeibe csempészi petéjét. Főleg 
hegyvidékeken, gyalogösvények mentén, talajon üldögélve meleg- 
szik a napsütésben. 


3. Fekete gyászlégy (Anthrax anthrax). 7-13 mm. A pöszörlegyek 
a földre szállva, a potrohvégükön levő zacskóba homokot vesznek 
fel. Amikor a peték elhagyják a légy testét, a zacskóban homok ra- 
gad rájuk, így a vadméhfészkek előtt kevésbé feltűnőek. A fekete 


gyászlégy teste barnán szőrözött, potrohán azonban az előző fajjal 
szemben, fehér pikkelyszőrökből álló foltok vannak. 


4. Vastaglábú táncoslégy (Empis femorata). 5-6 mm. A nőstények, 
hol pedig a hímek a levegőben táncolva, sőt nemegyszer bizonyos 
ajándékokkal (rovarokkal) csalogatják a másik ivart magukhoz. 
Akad olyan feltevés is, amely szerint a hím ajándékának célja a 
kannibál természetű nőstény figyelmének elterelése, nehogy párját 
a megtermékenyülés után felfalja. 


5. Iszaplakó szúnyoglábúlégy (Dolichopus popularis). 6-7 mm. 
Magyar nevük figyelmeztet, hogy hasonlítanak a szúnyogokhoz, 
színük azonban fémes zöld. Vizek mentén, iszapon tömegesen fut- 
kározva fogják el az apró rovarokat. Hengeres, hosszúkás lárváik 
az iszapban fejlődnek. 

V. tábla 


1. Foltos zengőlégy (Lasiopticus pyrastri). 14 mm. A zengőlegyek 
a kétszárnyúak egyik legnagyobb csoportja. Repülésüket jelleg- 
zetes hang kísérheti. Szeretnek szinte egy helyben lebegni a levegő- 
ben, majd közeledtünkre odébb cikáznak, vagy a fehér ernyős vi- 
rágok nektárját nyalogatják. A foltos zengőlégy neve a potroh 6 
sárga foltjára utal. 


2. Közönséges zengőlégy (Syrphus ribesii). II mm. Dél-Afrika ki- 
vételével az egész Földön elterjedt. Széles, sárga csíkos potroháról, 
illetve az első szelvény két oldali foltjáról felismerhető. Erdei 
tisztások virágain és napsütött levelein igen gyakori. Lárvái 
nagyon sok levéltetvet pusztítanak el. 


3. Közönséges öveslégy (Chrysotoxum festivum). 12-14 mm. Alak- 
ja, színe a darazsakra emlékeztet. A sötétebb zengőlegyekhez 
tartozik, mert sárga potrohfoltjai keskenyek. Arról is felismerhető, 
hogy a foltok a szelvények tövén és nem a végén helyezkednek el. 


4. Kétöves pihelégy (Volucella zonaria). 18-19 mm. Bundás szőr- 
zetű, poszméhekhez hasonló zömökebb légy. Tojás alakú, vöröses- 
sárga keresztcsíkos, fényes potroháról felismerhető. Igen gyorsan 
repül. Lárvája a lódarázs és a kecskedarázs fészkében fejlődik. 


5. Közönséges herelégy (Eristalomyia tenax). 15 mm. Alakja a 
háziméh hímjére, vagyis a herére emlékeztet. Lárváját pocikféreg- 
nek is mondják. Bomló anyagokkal szennyezett vízben, trágyalé- 
ben, tócsák iszapjában, emésztőgödrökben fejlődnek. Az oxigén- 
szegény környezetben a testhosszának két-háromszorosára is ki- 
nyújtható légzőcsövével jut levegőhöz. A légy viráglátogató. 


6. Nagy iszaplégy (Helophilus pendulus). 11-13 mm. Csupasz, 
szőrtelen arcáról, színéről felismerhető. Vízpartok közelében, er- 
nyős virágzatokon igen gyakori. 

VI. tábla 


1. Sárgalábú fejeslégy (Conops flavipes). 8-1I mm. A fejeslégy 
elnevezés nagyra duzzadt fejére vonatkozik. Egyes hártyásszár- 
nyúakhoz megtévesztésig hasonlít. A faliméhek, poszméhek és da- 
razsak élősködője. A nőstény fejeslégy petéjét a gazdaállat testére 
tojja, a kikelő lárva pedig átfúrja a gazda testfalát, melyet azután 
fokozatosan felemészt. 


2. Fekete csigalégy (Sepedon sphegeus). 8-I10 mm. A szarvas- 
legyek családjába tartozik, melyekre a pontszemektől kiinduló 
fényes homlokpánt jellemző. A kékesfekete színű csigalégy teste 
a hosszú csápok miatt még karcsúbbnak látszik. Különben a má- 
sodik potrohszelvénye feltűnően megnyúlt. Vízben élő lárvája csi- 
gákban élősködik. 


3. Közönséges hangyalégy (Sepsis punctum). 3,5-5 mm. Elnevezése 
a hangyákra emlékeztető karcsú, törékeny testére utal. Járás köz- 
ben fekete foltos szárnyait fel-le mozgatja, , billeget" velük. Vég- 
belük mézfűre emlékeztető szagot áraszt. Amikor a nőstény petéjét 
tojócsöve segítségével az ürülékbe süllyeszti, annak egyik végére 
egy hosszú fonalat is tapaszt, amelynek üreges belsején át jut a 
levegő a fejlődő lárvához. 


4. Sajtlégy (Piophila casei). 4-4,5 mm. Zsíros húsban, sajtban, 
állati bőrben, sózott vagy füstölt húsban a lárvák már 12 nap alatt 
kifejlődnek. Fény vagy nedvesség ingerére az 1 cm-es sajtkukac 
20 cm magasra és 25 cm távolra is képes elugrani. Savakkal, lúgok- 
kal, nagy hőmérsékleti ingadozásokkal, sőt a rovarölő szerekkel 
szemben is rendkívül ellenálló. 


5. Spárgalégy (Platyparea poeciloptera). 6-7 mm. A fúrólegyek 
szárnya pettyes vagy csíkos. A légy a tojócső utolsó előtti ízének 
kitintüskéivel fúrja át a növények magházát vagy a gyümölcsök hé- 
ját, hogy petéjét itt elhelyezze. Lárvája a spárga szárában fejlődik. 

1. Közönséges viráglégy (Anthomyia pluvialis). 5-7 mm. Az ún. 
igazi legyek (Muscidae) családjában csaknem 3000 fajt ismernek. 
A közönséges viráglégy leginkább virágokon tanyázik, nedvesség- 
kedvelő, lárvája gyakran madárfészkekben fejlődik. 


2. Kis házilégy (Fannia canicularis). 4-6 mm. Gyakran és tömege- 
sen látjuk a lakásokban is. Az emberre csak ritkán repül, hímjei 
fáradhatatlanul táncolnak a lámpák körül körben vagy zegzugo- 
san cikázva. Lárvái bomló anyagokban, pöcegödrökben fejlőd- 
nek. Kisebb a házi légynél. 


3. Korhadéklégy (Phaonia variegata). 7 mm. Lárvája korhadék- 
ban, ürülékben, gombában él, egyes vélemények szerint ragadozó 
életmódot folytat. A legyek farönkökön, virágokon, más rokon 
fajú legyek társaságában tartózkodnak. 


4. Házi légy (Musca domestica). 7-8 mm. Nemcsak a kétszár- 
nyúak, hanem az egész rovarvilág legismertebb tagja. Az ember 
környezetében él (synanthrop), jelenlétével örökösen kellemetlen- 
kedik, a szennyezett anyagok után az élelmiszerekre röpül, és 
súlyos fertőző betegségeket terjeszt. Szőrös testén és bélcsatornájá- 
ban milliónyi mikrobát hurcol. 


5. Szuronyos istállólégy (Stomoxys calcitrans). 6-7 mm. Fájdal- 
mas szúrásával okoz kellemetlenséget a teheneknek, lovaknak. 
A házi légy szájszerve a végén párnásan kiszélesedik, az istálló- 
légyé viszont szuronyszerűen kihegyesedett, s vele a bőrt is köny- 
nyen átdöfi. Trágyában fejlődik, de berepül lakásokba is. 


6. Lóbagócs (Gasterophilus intestinalis). 12-15 mm. Bundás szőr- 
zete, színe a méhre emlékeztet. Rövid ideig él, nem is táplálkozik, 
petéjét a ló szőrözetére rakja. Innen a ló lenyalja, s így kerül annak 
gyomrába. A kifejlett lárva a szabadba jutva a földben bebábozódik. 

VIII. tábla 


1. Kék dongólégy (Calliphora vicina). 8-12 mm. A fürkészlegyek 
teste általában erősen sertézett, a tor hátulsó lélegző nyílása előtt 
sörtesor sorakozik. Lárvájuk általában rovarok, csigák, ászka- 
rákok vagy giliszták belső élősködője. A kék dongólégy húsban, 
dögben, gennyes sebekben fejlődik, és a kifejlett légy ürülékből, 
gyümölcsből táplálkozik, emiatt veszedelmes betegségterjesztő. 


2. Fémzöld döglégy (Lucilia caesar). 7-12 mm. Ürüléken és gyü- 
mölcsön táplálkozik, lárvája dögben fejlődik. Főleg erdőkben tar- 
tózkodik. Aranylégynek is nevezik aranyoszöld színe miatt. 


3. Poroshátú gilisztalégy (Pollenia rudis). 5-12 mm. Dúsan sző- 
rözött, torához simuló és ezüstösen csillogó szőrzete jellegzetes. 
Potroha hamvas és fekete foltos. Légyállapotban telel át, ezért már 
az első kora tavaszi napokon megjelenik napsütött farönkökön, 
telefonpóznákon. Lárvája a gilisztákban élősködik. 


4. Közönséges húslégy (Sarcophaga carnaria). 8-16 mm. Régi 
neve kockás húslégy volt potrohának sakktáblaszerű rajzolata 
miatt. Gyakran látható húson és egyéb fehérje tartalmú élelmisze- 
reken. Lárvája gilisztákban, rokonai húsban, ürülékben fejlődnek. 


5. Közönséges fürkészlégy (Echinomyia fera). 10-14 mm. Magyar 
nevét azért kapta, mert lárvája sokféle hernyóban élősködik, ez- 
által a fürkészdarazsakkal együtt eredményesen fékezi a kárté- 
kony lepkék túlszaporodását. 


6. Juhbagócs (Oestrus ovis). 10-11,5 mm. A juh kellemetlen élős- 
ködője. Petéit ugyanis ragadós váladékcseppel a juh orrnyílásába 
vagy a szem nyálkahártyájának közelébe helyezi. A következő év 
tavaszán a 3 cm-re is megnőtt lárvák ajuh tüsszentésével kerülnek 
ki a szabadba. Ha az agyba is felnyomulnak, az állat bele- 
pusztul. 

IX. tábla 


1. Közönséges muslica (Drosophila melanogaster). 2 mm. Az örök- 
léstan klasszikus kísérleti rovara. A muslica néhány nap alatt mint- 
egy 400 petét rak, amelyekből kedvező körülmények alatt már 
10 nap múlva kifejlődhet az új nemzedék. Így az átöröklés, a ke- 
resztezési kísérletek eredményei gyorsan ellenőrizhetők. 


2. Méhtetű (Braula coeca). 1-1,5 mm. A háziméh , asztaltársa". 
A méh szőrzetén tartózkodik, és vele viteti magát virágról virágra. 
Lárvája a méhlárvák virágpor-nektár eledeléből táplálkozik. Szár- 
nyatlan. 


3. Csíkoshátú búzalégy (Chlorops pumilionis). 3-3,5 mm. A ga- 
bonalegyekre jellemző a homlok elülső széléig érő nagy pontszem- 
háromszög. Mintegy 160 hazai fajuk a pázsitfűfélékben fejlődik. 
Gyenge repülők, viszont jól futnak. A búzalégy gabonafélék szá- 
rában aknázik, a kalász emiatt silányabb magvakat terem. 


4. Fritlégy (Oscinella frit). 2 mm. Kedvező körülmények mellett 
évente öt nemzedéke is fejlődik. Elsősorban a gabonában és kuko- 
ricában okoz károkat. Lárvái tavasszal a gyenge csíraleveleket 
támadják meg, nyáron pedig a kalászokban okozhatnak jelentős 
kárt. 


5. Ló-kullancslégy (Hippobosca eguina). 7-8 mm. Lovon, szarvas- 
marhán a szőr közt rejtőzve élősködik, de vadon élő állatokon is 
előfordul. Nyáron még az embert is megtámadja. Bőrszerű teste 
kisebb ütést is kibír. Feltűnően lapos. Kétágú karmokkal kapasz- 


kodik a gazdaállaton. 


6. Bolha (Pulex irritans). 2-3,5 mm. Őseit a legyek közt feltételez- 
zük, ma már önálló rovarrendbe soroljuk. Teste az élősködő élet- 
módhoz alkalmazkodott. Hátulsó lábai fejlett ugrólábak. Az em- 


ber, kutya, macska, róka és a borz élősködője. 

X. tábla 


HÁRTYÁSSZÁRNYÚAK (HYMENOPTERA) 


1. Fésűcsápú szövődarázs (Megalodontes spissicornis). 10-13 mm. 
A levéldarázs-alkatúakhoz tartozik, ahol a tor és a potroh határát 
nem jelzi befűződés vagy szűkület. Lapított testéről, széles potro- 
háról és fésűszerűen megnyúlt csápostoráról ismerhető fel. A fej- 
tető erősen pontozott. Álhernyói július-augusztusban az ernyős 


virágzatú bordamagon (Laserpitium) fejlődnek. 


2. Nyírfadarázs (Xiphydria camelus). 10-21 mm. Nevét meglehe- 
tősen hosszúra nyúlt nyaka miatt kapta (Camelus latinul teve). Feje 
lekerekített. Teste karcsú, hengeres, csápja fonalas. Ferdén levágott 
potrohvégén rövid tojócső ered. Potroholdalán világossárga foltok 
vannak. Lárvái nyírfában és égerfában élnek. 


3. Fehérvállú fadarázs (Xeris spectrum). A hím 15-30 mm, a nős- 
tény tojókészülékkel együtt 50 mm. Neve az előtora két oldalát 
szegélyező fehér foltokra vonatkozik. Lárvái az erdei-, a jegenye- 
és a lucfenyőben több éven át fejlődnek, július-augusztusban 
rajzanak, rágásaikkal a fa ipari értékét csökkentik. 


4. Óriás-fenyődarázs (Urocerus gigas). 12-40 mm. Mint a neve is 
jelzi, a legnagyobb fadarazsunk. Főleg hegyekben fordul elő, de 
több éves fejlődése miatt az épület- vagy bútorfával még lakásokba 
is kerülhet. Luc-, erdei-, jegenye- és vörösfenyőben fejlődik. Tojó- 
készüléke a potrohánál rövidebb. 


5. Kék fadarázs (Sirex juvencus). 15-30 mm. Életmódja és kár- 
tevése az előző fajokéhoz hasonló, de náluk sokkal gyakoribb. 
A hím potrohának közepe sárgásvörös. Lárvája fejlődésének a má- 
sodik évében mélyen a fába hatol, és a harmadik évben a felület 


közelében bábozódik. Erdei-, luc- és jegenyefenyőben fejlődik. 

XI. tábla 


1. Közönséges szalmadarázs (Cephus pygmaeus). 5-10 mm. 
Neve életmódjára utal. Petéit a gabona szárába rakja. A lárvák 
aratás előtt a gabonaszár alsó részére húzódnak, és itt telelnek át. 
A darazsak teste puha, potroha oldalról kissé összenyomott s ha- 
rántcsíkokkal díszített. 


2. Nagy ércesbuzogányos (Abia sericea). 10-12 mm. Csápja vilá- 
gos; ragyogó fémfényű darázs. Széles potroha felül domború, 
alul lapos, nyugalomban begörbült. Álhernyóin 8 potrohláb van. 
Ördögharapta füvön, varfűn és szamócán (Succisa, Knautia, 
Fragaria) nem ritka. 


3. Fekete buzogányos (Cimbex femorata). 20 mm. Feltűnően nagy 
testű, zömök levéldarázs. A buzogányos elnevezés a megvastago- 
dott végű csápra utal. Fekete testén csak a csápja, ritkán a nőstény 
potroha is sárga. Mind a hímek: 3, mind a nőstények: £ között 
előfordulnak azonban rozsdabarna-sárgáspiros-sötétsárga színe- 
zetű példányok is. Álhernyója nyírfán él, leveleit fogyasztja, szep- 
temberre gubót sző maga köré. 

4. Fésűs fenyődarázs (Diprion pini). 7-9 mm. A nőstény (?) csápja 
karcsú, a hímé (3) viszont széles, fésűszerűen elágazó. Kártevő 
levéldarázs, nálunk az erdeifenyőn és rokonain él. Május-június- 
ban, majd augusztus-októberben pusztít, különösen az Alföld ho- 
mokjára ültetett fenyvesekben. Tömeges elszaporodásakor tarrá 
rágja a fenyvest, mert a fenyőtűket egészen a hüvelyig felfalja. 

XII. tábla 


1. Óriás-levéldarázs (Tenthredo maculata). 12-14 mm. Hát-has- 
oldal irányában lapított és sárga gyűrűs potroháról felismerhető. 
Az alábbi többi levéldarázzsal együtt a , valódi levéldarazsak" közé 
tartozik, amelyeken a hátpajzs végéből egy harántbarázda, az ún. 


hátpajzs utórészt különíti el. 


2. Halványpiros levéldarázs (Tenthredopsis carbonaria). 10-12 
mm. Az előző levéldarazsakhoz hasonló, de karcsúbb és csápja is 


hosszabb, 4 potrohgyűrűje is halványpiros. Gyakori mindenütt. 
Lárvája a csomós ebiren (Dactylis glomerata) él. 


3. Sárgalábú repcedarázs (Selandria serva). 6-8 mm. Zömök, tojás 
alakú teste sárgáspiros, ha a darázs elpusztul, megsárgul. Elneve- 
zése fontosabb tápnövényére utal: a repcén gyakori, de mert nem 
fordul elő tömegesen, kártevőként nem tartjuk nyilván. 


4. Piroslábú levéldarázs (Macrophya rufipes). 11-12 mm. Piros 
lábai miatt kapta nevét, potrohgyűrűje is piros. A hátulsó láb 
, csípője" feltűnően megnyúlt, emiatt a hátulsó comb legalább el- 
éri a potroh végét. Bokros erdőszéleken gyakori, lárvájának élet- 


módja mégis alig ismert. 


5. Éger-levéldarázs (Eriocampa ovata). 5-7 mm. Zömök, kis fekete 
testén a tor közepe élénkpiros, A középső és a hátulsó lábszára 
fehér gyűrűs. Színezete alapján könnyen felismerhető. Lárvája 
az égerfán (Alnus) fejlődik. 


XIII. tábla 


1. Lepkefürkész (Ichneumon grossorius). 14-17 mm. A lepkefür- 
kész tojókészülékével szenderhernyókba helyezi petéjét, és a ki- 
kelő lárva gazdaállata testét fogyasztva fejlődik ki, ott is bábo- 
zódik be, s benne alakul át kifejlett fürkészdarázzsá. Rozsdavörös 
potrohvégét fehér foltok tarkítják, tojócsöve túlnyúlik a potro- 
hán. 


2. Vívó fürkész (Mesostenus gladiator). 10-13 mm. Az elülső szár- 
nyon ötoldalú, feltűnően nagy, erekkel határolt, ún. tükörsejt van. 
A tojókészülék testhosszát is eléri. Fekete testén csak a lábak piro- 
sak. Magányosan élő darazsaknak, mint a hernyóölő (Ammophila) , 
a lopódarazsak (Sceliphron) és a gömböcdarazsak (Eumenes) 
élősködője. 


3. Bábfürkész (Amblyteles palliatorius). 15 mm. A potroh tor 
felőli része nyélszerűen elkeskenyedő és térdszerűen meghajlott. 
Potroha sárgás, vége azonban tompa, és a tojócső is alig nyúlik túl 
azon. Nagyobb termetű, így általában egyesével fejlődik ki a gazda- 
állatban. A halálfejes lepke élősködője. 


4. Óriás-fenyődarázsfürkész (Rhyssa persuasoria). 19-4l mm; a 
legnagyobb termetű fürkészdarázs. Potroha meglehetősen szélesen 
csatlakozik a torhoz. Hátának közepe finoman ráncolt. Fejpajzsa 
fogszerűen megnyúlt. Az óriás-fenyődarázs lárváit csápja segít- 
ségével felkutatja, és tojókészülékével petéjét még a 6 centiméter 
vastag fa rétegén is áthatolva helyezi a fenyődarázs lárvájába. 
A fürkész a fenyődarázs lárvájában fejlődik ki. 


5. Nagy sarlósfürkész (Ophion luteus). 15-23 mm. A potroha a har- 
madik szelvénytől kezdve oldalról lapított s lefelé sarló alakúan 
ívelt. Tojókészüléke rövid, de vele jól megszúrhatja az ember ujját. 
Színe barnássárga. Májustól szeptemberig repül, gyakran talál- 
ható este lámpák körül. Lepkehernyókban élősködik. 

XIV. tábla 


1. Molylepkegyilkos (Chelonus inanitus). 5 mm. Potrohszelvényei 
összeforrtak, alul homorúak. A tojókészülék a potrohnál rövidebb. 
Testük vésete erős, ezért tompa fényűek. A potroh két oldalán levő 
fehéres foltról könnyen felismerhető. A molylepke hernyóiban fej- 
lődik. 


2. Pusztai gyilkosfürkész (Glyptomorpha desertor). 8-10 mm. Pot- 
rohának 2-3. szelvénye mereven ízesül egymáshoz. Rágói össze- 
hajolva elérik egymást. Tarkója legfeljebb csak oldalt szegélyezett. 
Az elülső szárny sugárere nem éri el a szárny csúcsát. Tojókészü- 
léke feltűnően hosszú. Csaknem egész teste sárgáspiros. Lepke- 
hernyóban fejlődik. A rokon fajokhoz viszonyítva termete nagy. 


3. Zömök gyilkosfürkész (Apanteles juniperatae). 2-3 mm. A pot- 
roh rövid, és nyél nélkül csatlakozik a torhoz. A lepkehernyókat 
eredményesen pusztítja. 2-3 mp alatt 10-15 petét rak a hernyó 
testébe, majd rövidesen újra visszatér, és még 15-20 másikat is 
megfertőz. Egy fürkész élete folyamán 2000 petét is lerakhat. 
A fürkészlárvák a hernyó testéből kibújva bábozódnak be. 


4. Óriás-dárdahordozó (Gasterruption pedemontanum). 14-17 mm. 
A dárdahordozó fürkészek nevüket tojókészülékük miatt kapták. 
Az óriás dárdahordozó potroha a torhoz annak felső részén csat- 
lakozik, a tornál jóval hosszabb és oldalról kissé összenyomott. 
Teste karcsú, előtora nyakszerűen megnyúlt. A hátulsó lábszár 
megvastagodott. Méhalkatú hártyásszárnyúak fészkeiben élőskö- 
dik. 


5. Érdesfejű csótányfürkész (Evania punctata). 8-10 mm. A lapos 
potrohú fürkészek oldalról erősen összenyomott potrohukról kap- 
ták nevüket. Toruknál is kisebb, nyeles és a tor felső részéhez csat- 
lakozó potrohuk alapján könnyen felismerhetők. Ez a faj a csó- 
tányok tojástokjában élősködik. 

XV. tábla 


1. Nagy magyargubacs (Andricus hungaricus). A gubacsdarazsak 
neve az általuk okozott gubacsképződményre vonatkozik. Európa 
legnagyobb gubacsát (15-30 mm) hazánkról nevezte el egy német 
kutató. A gubacsdarázs tojókészülékével a tölgy rügyeibe helyezi 
el petéjét. A kikelő darázslárva köré a növény védekezésül jelleg- 
zetes, kúpokkal borított, gömb alakú képződményt: gubacsot nö- 
veszt. A gubacs szerkezete szivacsos, a darázslárva ebből táplálko- 
zik, majd kifejlődésekor a gubacs közepén nyeles, keményebb falú 
kamrában bábozódik be. Az átalakulás után a darázs a következő 
év télutóján átrágja magát a gubacson, s kirepül. A darázs 
5-6 mm hosszú. 


2. Suskagubacs (Andricus guercuscalicis). A gubacs 10-20 mm, 
a darázs 3-5 mm. A tölgymakk kupakján alakul ki, kúp alakú, 


hee 


5-8 vaskos, szabálytalan bordával. Kezdetben zöld, később meg- 
barnul. A múlt század végén az előző gubaccsal együtt hazánk 
tölgyeseiből főleg a suskagubacsot szállították vagonszámra Nyu- 


gatra, a bőrcserző tanintartalma miatt. 


3. Rózsagubacs (Diplolepis rosae). A darázs 3 mm; a gubacs 5 cm 
is lehet. Vadrózsabokrokon mindenütt gyakori, számtalan zöldes- 
piros, mohaszerűen bozontos nyúlványáról könnyen felismerhető. 
A gubacs közepén külön-külön kamrácskákban több darázs lár- 
vája fejlődik. 


4-5.  Gyökér- és szivacsgubacs (Biorrhiza paliida). A darázs 
3,5-7 mm. Tölgy gyökérzetének vékony elágazásain alakulnak ki 
az 5 mm-es gubacsok. Ezeket az egyivaros nemzedék példányai idé- 
zik elő. Ugyanennek a fajnak a kétivaros nemzedéke viszont már a 
rügyekbe rakja petéit, ahol 10-40 mm-es sárgás, később pirosló, szi- 
vacsos állományú, több kamrás gubacsok keletkezését okozza. 


XVI. tábla 


1. Katonalégy-fémfürkész (Chalcis sispes). 7-10 mm. Hátulsó, meg- 
nyúlt csípőjéről és feltűnően megvastagodott, alul fogazott, vörös 
combjáról, hosszú potrohnyeléről ismerhető fel. A közönséges 
katonalégy lárváinak élősködője, áldozatát különösen este, vizes 
helyeken keresi fel. 


2. Gajcsos fémfürkész (Brachymeria femorata). 5-7 mm. A hátulsó 
láb combja az előző fajhoz hasonlóan megvastagodott, de részben 
sárga, s potroha sem nyeles. A hátpajzsa kettős csúcsban végződik. 


Valószínű, hogy a fürkészlegyek másodélősködője (hiperparazita). 


3. Hangyász-fémfürkész (Eucharis adscendens). 5-6 mm. Potroh- 
nyele hosszú, hengeres, sima, a potroh oldalról összenyomott. 
Tora igen domború, közepe sima. Az elülső szárny sugárere egé- 
szen rövid. Teste ragyogó fémzöld. A maggyűjtő hangyafélék bo- 
lyaiban élősködik. Melegebb éghajlatú területeken él. 


4. Gubacsdarázs-fémfürkész (Ormyrus tubulosus). 3,5-7,5 mm. 
Feje zöld, tora ibolyáskék, potroha tövén zöld, másutt ibolyáskék, 
rezes-bronzos harántsávokkal tarkított. Tojókészüléke rövid. 
Tölgy- és rózsagubacsokban gyakran élősködik. 


5. Zömök fémfürkész ( Perilampus ruficornis). 2,9-5 mm. Tora bolt- 
ívesen magasra emelkedett. Az elülső szárny sugárere rövid. A pot- 
roh gömbös. Feje, tora zöldesbronz színű, potroha ibolyáskék. 
A fenyőilonca lepke fürkészdarazsainak és fürkészlegyeinek élős- 
dije, ezáltal a hasznos fürkészek elszaporodását csökkenti. 


6. Almamagfürkész (Syntomaspis druparum). 3,5-4 mm. Teste 
megnyúlt, tojókészüléke hosszan kiáll. A potroh puha, bőrszerű, 
a nőstényen kissé összenyomott. A darázs a még kicsi almát fúrja 
át, és petéjét amagházba helyezi. A lárva az alma, körte, galagonya 
és a berkenye magvában él, tavasszal alakul át. 

XVII tábla 


1. Lucernamag-darázs (Eurytoma roddi). Mindössze 1,3-1,8 mm. 
Előháta négyszögletes, potroha felül egyenes. Magevő, főleg a lu- 
cerna magvát károsítja, és a vadon termő pillangósvirágúak mag- 
vát is. Egy hónap alatt fejlődik ki, és így két-három nemzedék is 
követi egymást. A magvak 15-2095-át is elpusztíthatják. 


2. Csodás fémfürkész ( Cerapterocerus mirabilis) . 1,5-1,8 mm. A szi- 


he 


várványfürkészek közé tartozik, nevét színekben gazdag testéről 
kapta. A csápon nincs gyűrűíz, csápnyele rövid, levélszerűen ki- 
szélesedett, majdnem négyszögletes. Elülső szárnya feltűnően fol- 


tos. A pajzstetvek élősködője. 


3. Káposztavédő fémfürkész (Pteromalus puparum). 3 mm. Tor- 
barázdáinak nyoma csak elöl látható. A csápízek száma 13. Pot- 
roha megnyúlt. Lepkebábok élősködője, többek között a káposzta- 
lepke bábjait fertőzi. 


4. Pirosszemű petefürkész (Trichogramma evanescens). Igen apró 
fémfürkész, csupán 0,5-09 mm. Elülső lábszára végén rövid 
sarkantyú ül, a lábfejízek száma csak 3. Rovarpetékben élősködik. 
Egy sodrómoly petéit például 1951-52-ben Szelényi Gusztáv sze- 
rint 90 92-ban elpusztította. A biológiai védekezésben kívánják fel- 
használni, elszaporításukkal eredményesen kísérleteznek. 


5. Pillásszárnyú parányfürkész (Mymar regalis). 06 mm. A leg- 
kisebb termetű rovart a parányfürkészek közt tartja számon a 
tudomány, mindössze 0,2 mm. A fürkész lábai feltűnően hosz- 
szúak, velük akár a víz felületén is járkálhat. Különböző rovarok 
petéiben élősködik. 


6. Vízi petefürkész (Prestwichia aguatica). 0,5-1 mm. Szintén pe- 
teélősködő, de hogy a csibor petéihez hozzáférjen, a víz alá 
bukik, és pillás szárnyait evezőként használva úszkál a vízben. 

XVIII. tábla 


1. Rozsdás törpefürkész (Lagynodes paliidus). 1-2 mm. A nőstény 
szárnyatlan, hangyák (Lasius) bolyaiban mint asztaltárs él, azok 
elhullott táplálékmorzsáival táplálkozik. 


2. Kardfarkú törpefürkész (Proctotrupes gravidator). 3-7 mm. 
A legnagyobb termetű törpefürkész. Magyar elnevezése a potroh- 
végi görbe, kard alakú tojókészülékre vonatkozik. Futóbogarak 
bábjaiban élősködik, nevelték már legyekből, fülbemászókból és 
százlábúakból is, de megtalálták a rablóhangya fészkében is. 


3. Szélesfejű törpefürkész (Telenomus brachialis). Il, mm. A csáp 
11 ízből áll. Teste zömök, a potroh hátlemezei között a máso- 
dik a leghosszabb. Feje a toránál is szélesebb. Poloskák, bogarak 
és lepkék petéiben élősködik. Életmódjuk miatt gazdasági jelentő- 
ségük igen nagy. 


4. Szabó-Patay-törpefürkész (Inostemma szabopatayi). 2,8 mm. 
Különös testalakja egyedülálló. A potroh első szelvényéből a tora, 
sőt a feje felett egy szarv nyúlik előre. A csápízek száma 10, végük 
enyhén bunkós. A lábak pirosak. Szárnya üvegtiszta. Gubacs- 
szúnyogok élősködője. A hazánkban felfedezett fajt a faj leírója 
egy magyar entomológusról (rovarkutató) nevezte el. 


5. Búzavédő törpefürkész (Platygaster hiemalis). 0,7-1 mm. A csáp- 
ízek száma 10, elülső szárnyán nincs erezet. Teste fekete színű. 
A hesszeni légy bábjaiban élősködik, így az ember számára igen 
hasznos. 


6. Álszúölődarázs (Scieroderma domestica). 3-4 mm. A hangyákra 
emlékeztet, mert a nőstény szárnyatlan. Latin elnevezése arra vo- 
natkozik, hogy a lakásokban is előfordul, a régi bútorokba telepe- 
dett álszúbogarak élősködője. Apró termete ellenére szúrása az 
ember számára fájdalmas, és gyakran gyulladással jár. 

XIX. tábla 


1. Méhfarkas-fémdarázs (Hedychrum intermedium). 6-10 mm. 
A fémdarazsak családjába tartozik, amiket színpompás testük 
miatt a rovarvilág kolibrijainak neveznek. Kemény kitines testük 
emellett a gyűszűhöz hasonlóan igen sűrűn pontozott. Tojócsövük 
mellett már fullánkjuk is van. Kivétel nélkül élősködők, a méh- 


farkas-fémdarázs például a méhfarkas fészkébe lopja be petéit. 


2. Pompás fémdarázs (Parnopes grandior). 9-13 mm. Potrohának 
2-3. szelvénye sárgáspiros, rajta különböző lila fémes foltok csil- 
lognak, ebben különbözik a többi fémdarázstól. Nyelve is fel- 
tűnően hosszúra nyúlt, amivel a virág mélyén rejlő nektárt is el- 
eléri. Kiássa a csőrös darazsak homokba kapart fészkeit, és a fel- 
halmozott ivadéktáplálék mellé lopja be saját petéjét. 


3. Kéksávos fémdarázs (Chrysis fulgida). 7-II mm. Sötétkék színű 
első s további vérpiros potrohszelvényeiről, aránylag nagy terme- 
téről könnyen felismerhető. Kürtös- és kaparódarazsak fészkeiben 
élősködik, lárvája nemcsak a gazdaállat felhalmozott táplálékát 
falja fel, hanem a gazdaállat nálánál később kibújt lárváját is. 


4. Tűzvörös fémdarázs (Chrysis ignita). 6-10 mm. Gyakran be- 
repül kerti lakásokba is, ahol az ablaküvegen át próbál ismét a 
szabadba jutni. Sokféle hártyásszárnyú élősködője, ezért alakja, 
pontozottsága is változatos. Ha az idegen fészekbe nyomulása köz- 
ben a gazdaállat megtámadja, összegömbölyödve az egészen ho- 
morú potroh haslemezeibe rejti fejét, csápjait. 


5. Nagy smaragdfémdarázs (Stilbum cyanurum). 9-14 mm. Konti- 
nensünk legnagyobb testű fémdarazsa. Valóságos repülő drága- 
kőként csillog, amint a napégette löszfalak lopódarázsfészkei 
körül imbolyog. A lopódarázs kemény sárbölcsőit előbb nyálával 
felpuhítja, majd a távcsőszerűen egymásba tolható tojócsövé- 
vel petéjét a gazdaállat lárvájába süllyeszti. 

XX. tábla 


1. Kékdongó-áldarázs (Polochrum repandum). 15-22 mm. Sárga- 
fekete foltos testével az igazi darazsakra emlékeztet, de szárnya 
nem redőzött. Ezért kapta az áldarázs elnevezést. A kiszáradt fák- 
ban fészkelő fadongófajok járataiban élősködik. 


2. Négyfoltos tőrösdarázs (Scolia sexmaculata guadripunctata). 
9-13 mm. A tőrösdarazsak neve rövid és vastag, tőrszerű fullánk- 
jukra vonatkozik. A földbe ásva magukat, kutatják fel a csere- 
bogarak, a gabonaszipoly, fináncbogár pajorjait, lárváit, és peté- 
jüket rájuk helyezve akadályozzák meg a kártékony bogarak to- 
vábbszaporodását. 


3. Pirostorú pókhangya (Smicromyrme rufipes). 3-6 mm. A pók- 
hangyák dúsan szőrözött, durván pontozott hártyásszárnyúak. 
Nőstényeik szárnyatlanok, miként a hangyák; lábaik meglehető- 
sen hosszúak, talán ezért kapták a pók elnevezést is. A meleg, 
homokos helyeket kedvelik, ahol a fullánkos darazsak fészkeiben 
élősködnek. 


4. Maggyűjtőhangya — (Messor structor). ? 12, o (a dolgozó) 
4-9, 3 7-8 mm. A hangyák bolyokban, több éven keresztül társa- 
san élő hártyásszárnyúak. Dolgozóik vagy más néven munkásnőik 
mindig, nőstényeik vagy az anyák csak a megtermékenyítés után 
szárnyatlanok, a hímek szárnyakat viselnek. A maggyűjtőhangya 
elnevezés életmódjára utal. Melegebb, szárazabb helyeken fészkel. 


5. Gyepi hangya (Tetramorium caespitum). 5" 6-8, 7 2-3, § 5- 
7 mm. A legközönségesebb, még a városi lakásokba, élészkamrákba 
is berepülő hangya. Csak úgy szabadulhatunk meg véglegesen lá- 
togatásuktól, ha a kertben, a szeméttelep környékén fészküket is 
eltávolítjuk. Szabadban, növények szárai körül földkupacokat 
épít. Fészkükben csak egy anya petézik. 

XXI. tábla 


10- 


1. Faodvasító lóhangya (Camponotus ligniperda). g 16-18, 5 6- 
14, 3 8-12 mm. Hegyvidéken él, farönkök, korhadó fák lakója, 
fészke kövek alatt és az előzőek folytatásaképp a földben is meg- 
található. A levéltetvek mézharmatát igen kedveli, de növényi 
nedveket és rovarokat is fogyaszt. Legnagyobb hangyánk, így 
nászrepüléskor, tömeges rajzásukkor madarak kényelmes táplálé- 
kává is válnak. Rajzás után a megtermékenyített nőstény a talaj- 


ban, kövek alatt önálló fészket alapít. 


2. Erdei vöröshangya (Formica rufa). ? 9-11, § 4-9, 3 9-11 mm. 
Leghasznosabb rovarunk. Ahol bolyait nem háborgatják, ott az 
erdő mentes a beteg, elhullott vagy elszaporodó káros rovaroktól. 
Fenyőtűkből épített fészkének alakja a körülményekhez, sőt a hő- 
mérséklethez is igazodik. Hosszú hangyaösvények hálózzák be a 
fészek vadászterületét. A nagyobb bolyok több százezres lakói 
munkamegosztásban végzik sokoldalú tevékenységüket: az ivadék- 
gondozást, a táplálékszerzést, a fészek őrzését stb. Fészekalapí- 
tása nem önálló, a megtermékenyített, szárnyait levetett nőstény 
leggyakrabban más hangyák bolyát keresi fel, és ott petézik. 


3. Réti hangya (Formica pratensis). §$ 9-1], 5 4-9, á 9-II mm. 
Alföldön és hegyvidéken egyaránt él, fenyőerdő tisztásain, sze- 
gélyein fordul elő, de megtalálható réteken is. Inkább a száraz 
talajt kedveli. Kolóniái több, növényi anyagból épített, lapos fé- 
szekre is kiterjednek, a fészkeket bonyolult úthálózat köti össze. 
Egy ilyen kolóniában több anya is petézik. A fészkek hőmérsék- 
letét és páratartalmát önállóan szabályozza. Élő és elhullott ro- 
varokkal, levéltetvek váladékával táplálkozik. Jelentősége, haszna 
a vöröshangyáéhoz hasonló. Ma már több országban a hangya- 
bolyokat törvény védi, sőt több helyen újratelepítésük is meg- 
kezdődött. 


46 


XXII. tábla 


1. Díszes útonálló (Cryptocheilus egregius). 13-19 mm. Az úton- 
álló darazsak előháta kétoldalt mindig eléri a szárnytöveket borító 
szárnypikkelyt. A díszes útonálló potrohának piros-fehér tarká- 
Zata igen jellegzetes. Hátulsó lábszárán egy sor párkányszerű, lapos 
tetejű kiemelkedés sorakozik. 


2. Tavaszi útonálló (Priocnemis perturbator). 9-16 mm. Áprilisban 
gyalogösvények mentén, réteken tűnik fel a meglehetősen nagy 
testű, fürge mozgású darázs, amint 1-2 méteres távolságokat szö- 
kellve futkos. Bekukkant a levelek alá, a kis zugokba, és ha meg- 
felelő pókot talál, ráveti magát, s néhány szúrással megbénítja, 
majd a földben kapart ivadékbölcsőbe vonszolja s ráhelyezi 
petéjét. 


3. Hordósejtű útonálló (Auplopus carbonarius). 7-II mm. Part- 
szakadékok, elhagyott épületek oldalán látni, amint hasa alatt 
megbénított pókot tartva felfelé mászik ez a darázs. A pók lábait 


előzőleg leharapta. Üregekben, repedésekben sárból hordó alakú 
bölcsőt tapaszt, s az ivadéktáplálékot abba szállítja. 


4. Selymesfényű útonálló (Anoplius infuscatus). 5-13 mm. Há- 
tulsó lábszára erősen tüskézett, tora hátul selymes csillogású. Part- 
szakadékok repedéseiben kaparja ki ivadékbölcsőjét, s abba meg- 
bénított pókot szállít. A petéjéből kibúvó lárva így élő, de mozdu- 


latlanná dermedt táplálékhoz jut. 


5. Foltos csempészdarázs (Ceropales maculatus). 5-1] mm. A csem- 
pészdarázs az útonálló darazsak fészkébe különös módon csem- 
pészi be petéjét. A fészekkaparás alatt magára hagyott pók lélegző- 
nyílásaiba dugja petéjét, így azt a gazdaállat sem veszi észre. Más- 
kor feltöri a fészekbejáratot, és arra helyezi el petéjét. Lárvája ha- 
marabb fejlődik ki, mint a gazdalárva, így az éhen pusztul. 

XXIII. tábla 


1. Körtefarú gömböcdarázs (Eumenes pomiformis). 10-15 mm. 
A magányosan élő redősszárnyú darazsakhoz tartozik. Potrohá- 
nak eleje erősen összeszűkült, potroha emiatt a körtére emlékeztet. 
Sárcsomókból gömb alakú kis bölcsőket tapaszt, s abba ivadéka 
számára megbénított lepkehernyókat halmoz fel. 


2. Francia darázs (Polistes gallicus). 15-18 mm. Csápostora na- 
rancsszínű. Potrohának eleje domború. Az egy éven át társasan 
élő redősszárnyú darazsak gyakori faja. Padlásokon, védettebb 
sziklafalakon, bokrokon építi fel egy lépsorból álló fészkét, melyet 
burok sem véd az időjárás viszontagságaitól. Kevésbé harcias. 


3. Lódarázs (Vespa crabro). 18-40 mm. Rozsdabarna színéről, 
nagyságáról könnyen felismerhető. A legveszedelmesebb darázs, 
fészke közelében könnyen támad, szúrása olykor az emberre nézve 
is tragikusan végződhet. Sárga színű fészkét faodúkban, elhagyott 
mellékhelyiségekben készíti el. Esős, hideg hajnalokon vagy ősszel, 
lakásunk környékén nagy óvatossággal kell megsemmisíteni 
fészkét. 


4. Német darázs (Paravespula germanica). 12-20 mm. A leg- 
közönségesebb redősszárnyú darázs. Az első potrohszelvény raj- 
zolata alapján elkülöníthetők a következő, szintén gyakori fajtól. 
Redősszárnyúnak azért hívják, mert szárnyait hosszanti irányban 
nyugalmi helyzetben összehajtja. Fészkét gyakran földi üregekben 
építi. Különösen melegben könnyen támad. 


5. Kecskedarázs (Paravespula vulgaris). 11-19 mm. Fészke, mint 
az előzőé is, szürke színű, és egymás alatt elhelyezett, több lép- 
sorból áll; az egészet több rétegű burok is körülveszi. Az egyéves 
fészket itt is az elmúlt évi megtermékenyített nőstény alapítja, 
s őszre elpusztulnak a dolgozók, a hímek, és csak a megtermé- 
kenyített nőstények telelnek át. 

XXIV. tábla 


1. Szőrös homoklakó (Ammophila hirsuta). 11-22 mm. A kaparó- 
darázs-alkatúak előtora keskeny, oldalt nem éri el a szárnypik- 
kelyt. A szőrös homoklakó potroha egészen karcsú. Életmódja 
arról nevezetes, hogy bár magányosan él, több ivadékbölcsőjét 
naponta meglátogatja, és a szükségnek megfelelően pótolja az 


élelmet. 


2. Ormányosevő csomósdarázs (Cerceris arenaria). 11-15 mm. 
A potroh az egyes szelvények határán összeszűkülő. Az első szel- 
vény a másodikhoz hasonlítva jóval kisebb. A csomósdarázs ful- 
lánkjával ormányos bogarakat (Otíorrhynchus, Sitona) bénít 
meg s hord ivadéktáplálékul. 


3. Mezei kabócaölő (Gorytes fargei). 8-13 mm. Külalakja hason- 
lít a darazsakéhoz, de szárnya nem redőzött, előtora is keskeny. 
A második haslemez egész felületén sűrűn pontozott. Ivadék- 
táplálékul kabócalárvákat bénít meg és halmoz fel egyszerű böl- 


csőjébe. 


4. Háromfogú kabócarontó (Bembecinus tridens). 7-11 mm. Nevét 
a potrohvégbóől kiálló 3 fogról kapta. Meleg, homokos területeken 
igen gyakori. Kis folyosókat kapar ki a homokban, s végükbe meg- 
bénított kabócákat halmoz fel ivadéka számára. 


5. Kurtaszárnyú csőrösdarázs (Bembix integra). 19-21 mm. Neve 
feltűnően megnyúlt, csőrszerű szájvédőjére vonatkozik. A homok- 
ban kapar enyhe lejtésű járatokat. A homokot elülső lábaival a 
hasa alatt nagy ívben szórja maga mögé. A járat végén kiszélesedő 
kamrácskába több, fullánkkal megbénított legyet halmoz fel 
utódja számára. Lárváját fejlődése közben többször felkeresi, 
a szükségnek megfelelően újabb táplálékot hord számára. 

XXV. tábla 


1. Tücsökölő (Larra anathema). 12-24 mm. Az egyik legnagyobb 
ásódarázs. Hosszúkás piros-fekete potroháról, sötétebb árnyalatú 
szárnyairól könnyen megkülönböztethető. Ivadéka számára tücs- 
köket keres és bénít, innen ered neve. 


2. Panzer-sáskaölődarázs (Tachysphex panzeri). 6-14 mm. Az 
előző fajhoz hasonló, de annál kisebb. Szárnya víztiszta. Lábai is 
sárgák. Júniustól szeptemberig készít ivadékbölcsőket, s abba meg- 
bénított sáskalárvákat halmoz fel. 


3. Nyaktekerő darázs (Palarus variegatus). 10-15 mm. Életmódja 
rendkívül különös. Áldozatainak, amelyek kizárólag a fullánkos 
hártyásszárnyú rokonai közül adódnak, kitekeri a nyakát, és így 
hurcolja be a keményebb homokos talajban, taposott utakon ka- 
part föld alatti ivadékbölcsőjébe. A folyosó érdekes módon nem 
egyenes lefutású, hanem a bölcső előtt kétszer is tompaszögben 


megtört. 


4. Nagy fazekasdarázs (Trypoxylon figulus). 6-12 mm. Igen kar- 
csú, teljesen fekete testéről könnyű felismerni. Eltérően a többi ka- 
paródarázstól, pókokat bénít és halmoz fel üres növényszárakban, 
gyakran magányos darazsak elhagyott fészkeiben rögtönzött böl- 


csőiben. 


5. Óriásszitás (Ectemnius fossorius). 16-20 mm. Feltűnően széles 
fejéről, sárgával gazdagon tarkított testéről lehet a hasonló fajok- 
tól megkülönböztetni. Homloka finom szőrzete miatt aranyosan 
vagy ezüstösen csillog. Legyeket bénít és hord ivadékbölcsőibe, 
míg fajtársai különböző rovarokra, leginkább kérészekre, boga- 


rakra, hangyákra és poloskákra vadásznak. 


XXVI. tábla 


1. Pirosas bányászméh (Andrena scita). 13 mm. A rokon fajoktól 
potrohszíne, füstös szárnya jól elkülöníti. Löszfalak, partszakadé- 
kok zugaiban fészkel. Ivadékbölcsőjében virágport és nektárt hal- 
moz fel. Magyar neve földbe vájt ivadéklakására utal. 


2. Lucerna-bányászméh (Andrena ovatula). 9-II mm. A méh- 
alkatú hártyásszárnyúakat szőrös testükről, gyakran kialakult 
virágporgyűjtő készülékükről ismerhetjük fel. A lucerna-bányász- 
méh lábszárán gyűjt. Kis termetű, de percenkénti viráglátogatásá- 
val és azzal, hogy hektáronként a legnagyobb az átlagos egyed- 
száma, hazánkban a lucerna egyik legeredményesebb megporzója. 
Tömegesen, csoportokban fészkel. 


3. Sötétlábú karcsúméh (Halictus nigripes). 9-II mm. A karcsú- 
méheket az elülső szárny erősen meghajlott alapere különíti el az 
egyenes erű bányászméhektől. Egyike a legfontosabb viráglátoga- 
tóknak, nektárt és virágport gyűjtve szállítja a virágport egyik 
virágról a másikra, ezáltal szerepe a növények megporzásában 
felbecsülhetetlen. 


4. Nagy piroshasúméh (Sphecodes albilabris). 11-15 mm. Bár az 
elülső szárny alapere ezen a fajon is erősen meghajlott, mégis 
könnyű felismerni, mert potroha teljesen csupasz és vörösesbarna 
színű. A piroshasú méhek kakuk módjára a bányászméhek és a 
karcsúméhek fészkeibe csempészik petéjüket. 


5. Lucerna-földiméh (Melitta leporina). 11-13 mm. A lucerna- 
bányászméhhez hasonló, jelenléte mind a nagy egyedszám, mind 
a sűrű viráglátogatás és az ezzel járó megporzó tevékenység miatt 
a maghozam szempontjából rendkívül jelentős. Sajnálatos, hogy 
sok helyen a kártevők elleni vegyszeres védekezéskor nem tartják 
be az előírásokat, mert virágzáskor, napközben is poroznak, és 
ezzel a rendkívül hasznos vadméheket is megsemmisítik. 

XXVII. tábla 


1. Rózsaméh (Megachile centuncularis). 11-12 mm. A növények 
üres szárnyrészeibe, üregekbe készíti ivadékbölcsőit. A kis ürege- 
ket kikanyarított rózsalevelekkel kibéleli, annak csersavtartalma 
óvja meg a felhalmozott virágpor- és nektártáplálékot a fejlődő 
rózsaméh lárvája számára. 


2. Fehérhasú faliméh (Osmia adunca). 9-12 mm. Nádtetők csur- 
góin tavasszal nagy számban tevékenykednek; hordanak a nád- 
lakásokba nektárt, virágport és az egyes bölcsők elhatárolásához 
nedves földet. A virágport a haskeféjükön szállítják. 


3. Csíkos kakukméh (Coelioxys aurolimbata). 12-14 mm. Nevét 
azért kapta, mert nem épít önállóan ivadékbölcsőt, hanem kakuk- 
petéjét a szabóméhek által elkészített fészekbe csempészi. Mivel 
hamarabb fejlődik ki a gazdaállat lárvájánál, felfalja annak táp- 
lálékát, s így az éhen pusztul. 


4. Fali bundásméh (Anthophora parietina). 14-15 mm. Partszaka- 
dékokon, löszfalakon, elhagyott vagy gondozatlan vályogfalakon 
kapar lefelé hajló folyosót, s alakít ki annak végén több ivadék- 
bölcsőt. A kikapart anyag rögöcskéiből a bejárat elé laza felépítésű, 
lefelé görbülő kürtőt épít. 


5. Közönséges nagybajszúméh (Eucera longicornis). 13-15 mm. 
Vadméh rokonaitól a hím feltűnő hosszúra nyúlt csápjaival külön- 
bözik. A nőstény csápja már szokásos méretű. A virágport az iva- 
dékbölcsőjébe szőrös hátulsó lábszárain szállítja, érdekes módon 
azonban előbb nyállal vagy nektárral megnedvesíti, hogy az job- 
ban megtapadjon. 

XXVIII. tábla 


1. Földi poszméh (Bombus terrestris). 16-18 mm. A poszméhek a 
mezőgazdaság egyik leghasznosabb vadméhei. Viráglátogató-meg- 
porzó tevékenységük nélkül nincs termés. Fekete-sárga-fehér csí- 
kos szőrbundáját mindenütt látni. Az előző évben megtermékenyí- 
tett és áttelelt nőstények kora tavasszal önálló fészkeket alapíta- 


nak. A kis család a nyár közepére felszaporodik. 


2. Mezei poszméh (Bombus agrorum). 14-18 mm. Rozsdabarnás 
szőrbundája alapján könnyen felismerhető. Naphosszat, még per- 
metező esőben vagy szelesebb időben is gyűjti a virágport és a nek- 
tárt ivadéka számára. Az előzőekhez hasonlóan rétjeinken gyakori 
a kövi poszméh (Bombus lapidarius). 18-24 mm. Fekete szőrbun- 
dája azonban csak a potroh végén piros. Az , egynyári" társas fé- 
szekben a nőstények és a hímek augusztus közepére fejlődnek ki, 
majd párosodás után a nőstények téli rejtekhelyeken bújnak el, a 
hímek és a fészekben maradt dolgozók pedig a kiöregedett ala- 
pító anyával együtt elpusztulnak. 


3. Gyakori fadongó (Xylocopa valga). 20-25 mm. Kiszáradt fák- 
ban, régi, kevéssé háborgatott faépületekben kapar a felszínhez 
közel fekvő folyosókat. Ivadéktáplálékul virágpor és nektár keve- 
rékét halmozza fel. Általában többedmagával fészkel, és együtt 
próbálják eltéríteni a közeledőt. 


4. Háziméh (Apis mellifera). 12-14 mm. A poszméhekkel szemben 
állandó jellegű, több éven át tartó családban cl, ahol a petéző anya 
mintegy öt évig, a hímek vagy herék a rajzásokig, a munkásnők 
vagy dolgozók pedig a nyári hordási időszakban legfeljebb hat 
hétig, az áttelelők a következő szezonig élnek és kicserélődnek. 
Viasz- és méztermelése miatt az ember már nagyon rég tenyészti. 

XXIX. tábla 

az arab számok a képeket 


Fekete buzogányos XII., 26 

A Búvár Zsebkönyvek 
kalauzok az erdőt- 
mezőt járó, 
kertészkedő kisdiák 
kezében. A sorozat 
eddig megjelent, nagy 
sikerű kötetei 
mintegy 120 

madár 

vadvirág 

gomba 

hal 

lepke 

dísznövény 

csiga és kagyló 

fa és bokor 
pontos ábrázolását és 
leírását hozták. Újabb 
kötetünk 29 tábláján 
a rovarok népes 
csoportjából a 
kétszárnyúak és a 
hártyásszárnyúak 
legfontosabb fajait 
mutatja be. 


